b'\n_START_ARTICLE_\nJad Va\xc5\xa1em\n_START_SECTION_\nEtimologija\n_START_PARAGRAPH_\nPavadinimas \xe2\x80\x9eJad Va\xc5\xa1em\xe2\x80\x9c yra eilut\xc4\x97 i\xc5\xa1 Izaijo knygos (Isaiah 56:6). Holokausto memorialas gavo Jad Va\xc5\xa1em vard\xc4\x85, nes jis i\xc5\xa1rei\xc5\xa1kia id\xc4\x97j\xc4\x85 sukurti_NEWLINE_vien\xc4\x85 viet\xc4\x85,\xc2\xa0kuri rinkt\xc5\xb3 ir \xc4\xafam\xc5\xbeint\xc5\xb3 visus \xc5\xbeyd\xc5\xb3 auk\xc5\xb3 vardus, nes daugelis neturi nieko, net antkapio, kur b\xc5\xabt\xc5\xb3 \xc4\xafam\xc5\xbeinti auk\xc5\xb3 vardai.\n_START_SECTION_\nIstorija\n_START_PARAGRAPH_\nId\xc4\x97ja \xc4\xafsteigti memorial\xc4\x85 istorin\xc4\x97je \xc5\xbeyd\xc5\xb3 t\xc4\x97vyn\xc4\x97je \xc5\xbeyd\xc5\xb3 aukoms \xc5\xbeuvusioms Naci\xc5\xb3 vykdyto holokausto metu per Antr\xc4\x85 Pasaulin\xc4\xaf kar\xc4\x85 atminti buvo atsakas \xc4\xaf masines \xc5\xbeyd\xc5\xb3 \xc5\xbeudynes naci\xc5\xb3 okupuotose \xc5\xa1alyse. Mordehajus \xc5\xa0enhavis, Mi\xc5\xa1mar Haemek kibuco gyventojas, pasi\xc5\xabl\xc4\x97 pirm\xc4\x85 kart\xc4\x85 \xc4\xafsteigti muziej\xc5\xb3 1942 metais \xc5\xbdyd\xc5\xb3 Nacionalinio Fondo susitikime. 1945 metais planas kaip \xc4\xafsteigti muziej\xc5\xb3 buvo aptartas detaliau Sionist\xc5\xb3 susitikime Londone. Buvo sukurta laikinoji Sionist\xc5\xb3 lyderi\xc5\xb3 valdyba, kurioje dalyvavo Davidas Remeza kaip organizacijos pirmininkas, \xc5\xa0loma Zakmanas \xc5\xa0ragai, Baruhas Zukermanas ir \xc5\xa0enhavi._NEWLINE_1946 met\xc5\xb3 vasario m\xc4\x97nes\xc4\xaf Jad Va\xc5\xa1em atidar\xc4\x97 ofis\xc4\x85 Jeruzal\xc4\x97je ir kelet\xc4\x85 filial\xc5\xb3 Tel Avive. T\xc5\xb3 pa\xc4\x8di\xc5\xb3 met\xc5\xb3 bir\xc5\xbeel\xc4\xaf su\xc5\xa1auk\xc4\x97 savo pirm\xc4\x85j\xc4\x85 plenarin\xc4\x99 sesij\xc4\x85. 1947\xc2\xa0m. liepos m\xc4\x97nes\xc4\xaf \xc4\xafvyko pirmoji holokausto tyrin\xc4\x97jimo konferencija, Jeruzal\xc4\x97s Hebraj\xc5\xb3 universitete, bet \xc4\xafsipliesk\xc4\x99s 1948 m. Izraelio nepriklausomyb\xc4\x97s karas sustabd\xc4\x97 k\xc5\xabrimo proces\xc4\x85 dvejiems metams. 1953\xc2\xa0m. Knesetas, Izraelio parlamentas, vienbalsiai pri\xc4\x97m\xc4\x97 Jad Va\xc5\xa1em \xc4\xafstatym\xc4\x85, \xc4\xafsteigdamas Kankini\xc5\xb3 ir Heroj\xc5\xb3 Atminimo organizacij\xc4\x85._NEWLINE_Jad Va\xc5\xa1em muziejaus pad\xc4\x97tis vakarin\xc4\x97je Hercelio kalno dalyje neatsitiktin\xc4\x97. Teritorijoja padalinta \xc4\xaf kelet\xc4\x85 svarbi\xc5\xb3 istorini\xc5\xb3 asociacij\xc5\xb3, buvo pasirinkta i\xc5\xa1reik\xc5\xa1ti ir perduoti simbolin\xc4\x99 \xc5\xbeinut\xc4\x99 apie \xe2\x80\x9eatgimim\xc4\x85\xe2\x80\x9c po sunaikinimo. Skirtingai nuo holokausto sal\xc4\x97s, kuri \xc4\xafkurta1948 metais ant Sijono kalno. V\xc4\x97lesnio muziejaus sienos yra liniuotos akmenin\xc4\x97mis plok\xc5\xa1t\xc4\x97mis, kurios simbolizuoja daugiau kaip 2,000 \xc5\xbeyd\xc5\xb3 bendruomeni\xc5\xb3 sunaikint\xc5\xb3 holokausto metu, taip pat vaizduoja holokaust\xc4\x85 kaip \xe2\x80\x9emirties ir naikinimo\xe2\x80\x9c t\xc4\x99sin\xc4\xaf, kur\xc4\xaf teko i\xc5\xa1k\xc4\x99sti \xc5\xbeydams per vis\xc4\x85 tautos istorij\xc4\x85._NEWLINE_Naujasis Jad Va\xc5\xa1em muziejus buvo suprojektuotas Izraelio\xc2\xa0\xe2\x80\x93 Kanados architekto Moz\xc4\x97s \xc5\xa0efderio, kuris pakeit\xc4\x97 jau 30 met\xc5\xb3 gyvavusi\xc4\x85 parod\xc4\x85. Tai yra 100 milijon\xc5\xb3 doleri\xc5\xb3 vert\xc4\x97s, de\xc5\xa1imtmet\xc4\xaf trukusio projekto kulminacija._NEWLINE_2008\xc2\xa0m. Rabinas Israelis Meir Lau buvo paskirtas Jad Va\xc5\xa1emo pirmininku pakeisti Tommy Lapid\xc4\x85.\n_START_SECTION_\nTikslai\n_START_PARAGRAPH_\nJad Va\xc5\xa1em svarbiausi tikslai yra \xc5\xa1vietimas, moksliniai tyrimai, dokumentacija ir holokausto auk\xc5\xb3 \xc4\xafam\xc5\xbeinimas. Jad Va\xc5\xa1em organizuoja profesinio tobul\xc4\x97jimo kursus pedagogams tiek Izraelyje, tiek u\xc5\xbe jo rib\xc5\xb3; pl\xc4\x97toja ir tobulina skirting\xc5\xb3 am\xc5\xbei\xc5\xb3 grup\xc4\x97ms tinkan\xc4\x8dias studij\xc5\xb3 programas, mokymo programas ir mokymo med\xc5\xbeiag\xc4\x85 Izraelio ir u\xc5\xbesienio \xc5\xa1ali\xc5\xb3 mokiniams, siekiant i\xc5\xa1mokyti \xc4\xafvairaus am\xc5\xbeiaus asmenis visame pasaulyje apie holokaust\xc4\x85. Muziejus taip pat rengia holokausto parodas, renka holokausto auk\xc5\xb3 vardus; renka auk\xc5\xb3 nuotraukas, dokumentus ir artefaktus, taip pat renka liudijim\xc5\xb3 lapus \xc4\xafam\xc5\xbeinan\xc4\x8dius holokausto aukas. Jad Va\xc5\xa1em siekia \xc4\xafam\xc5\xbeinti \xc5\xa1e\xc5\xa1i\xc5\xb3 milijon\xc5\xb3 \xc5\xbeyd\xc5\xb3 \xc5\xbeuvusi\xc5\xb3 holokausto metu atminim\xc4\x85 bei \xc4\xafam\xc5\xbeinti \xc5\xbeyd\xc5\xb3 bendruomenes sunaikintas karo metu. Muziejus taip pat organizuoja atminimo ceremonijas ir min\xc4\x97jimus; palaiko holokausto mokslini\xc5\xb3 tyrim\xc5\xb3 projektus, pl\xc4\x97toja ir koordinuoja simpoziumus, seminarus ir tarptautines konferencijas. Leid\xc5\xbeia mokslinio tyrin\xc4\x97jimo darbus, memuarus, dokumentus, albumus ir dienora\xc5\xa1\xc4\x8dius susijusius su holokaustu. Jad Va\xc5\xa1em taip pat apdovanoja ne \xc5\xbeyd\xc5\xb3 kilm\xc4\x97s asmenis rizikavusius savo gyvybe ir gelb\xc4\x97jusius \xc5\xbeydus holokausto metu._NEWLINE_Jad Va\xc5\xa1emo Tarptautin\xc4\x97 mokykla/institutas holokausto tyrimams, buvo \xc4\xafkurta 1993 metais. Ji si\xc5\xablo ekskursijas su gidais ir seminarus moksleiviams ir pedagogams, taip pat pl\xc4\x97toja mokymo b\xc5\xabdus naudojamus klas\xc4\x97se. Jad Va\xc5\xa1em moko 10,000 vietini\xc5\xb3 ir u\xc5\xbesienio mokytoj\xc5\xb3 kasmet. Organizacija turi internetin\xc4\xaf sait\xc4\x85, kuris veikia daugybe kalb\xc5\xb3, tarp j\xc5\xb3 ir lietuvi\xc5\xb3. 2013 metais Jad Va\xc5\xa1em prad\xc4\x97jo projekt\xc4\x85/kompanij\xc4\x85 arab\xc5\xb3 kalba siekiant\xc4\xaf i\xc5\xa1populiarinti muziejaus internetin\xc4\xaf puslap\xc4\xaf, kuris pasiek\xc4\x97 apie 2.4 milijon\xc5\xb3 arab\xc5\xb3 kalba kalban\xc4\x8di\xc5\xb3 \xc5\xbemoni\xc5\xb3 visame pasaulyje ir internetinio saito lankomumas sutrigub\xc4\x97jo.\n_START_SECTION_\nMuziejus\n_START_PARAGRAPH_\n1957 metais buvo atidarytas Jad Va\xc5\xa1em muziejus. Did\xc5\xbeiausias d\xc4\x97mesys buvo sutelktas ties eksponatais menan\xc4\x8diais Var\xc5\xa1uvos geto \xc5\xbeyd\xc5\xb3 pasiprie\xc5\xa1inim\xc4\x85, Sobiboro ir Treblinkos koncentracijos stovykl\xc5\xb3 sukilimus ir holokaust\xc4\x85 i\xc5\xa1gyvenusi\xc5\xb3 \xc5\xbeyd\xc5\xb3 kov\xc4\x85 siekiant atvykti \xc4\xaf Izrael\xc4\xaf._NEWLINE_1993 metais prad\xc4\x97tas planuoti didesnis, labiau technologi\xc5\xa1kai pa\xc5\xbeangus muziejus, kuris tur\xc4\x97t\xc5\xb3 pakeisti sen\xc4\x85j\xc4\xaf. Nauj\xc4\x85j\xc4\xaf pastat\xc4\x85 suprojektavo Kanados-Izraelio architektas Moshe Safdie. Pastatas sudarytas i\xc5\xa1 ilgo koridoriaus sujungto su 10 \xc5\xa1ali\xc5\xb3. Kiekviena j\xc5\xb3 yra skirta skirtingui holokausto perijodui atminti. Muziejus pristato 90 holokausto auk\xc5\xb3 ir holokaust\xc4\x85 i\xc5\xa1gyvenusi\xc5\xb3 auk\xc5\xb3 asmenini\xc5\xb3 istorij\xc5\xb3, apie 2,500 asmenini\xc5\xb3 daikt\xc5\xb3, kuriuos paaukojo holokaust\xc4\x85 i\xc5\xa1gyven\xc4\x99 \xc5\xbemon\xc4\x97s ir kiti. Senosios ekspozicijos sutelktos ties antisemitizmo ir nacizmo kilimu, pakeistos holokausto auk\xc5\xb3 istorijas menan\xc4\x8diais eksponatais. Muziejaus kuratorius ir pirmininkas Avner Shalev teigia, kad naujo muziejaus vizitas yra tarsi \xc5\xbevilgsnis \xc4\xaf \xc5\xbeuvusi\xc5\xb3 \xc5\xbemoni\xc5\xb3 akis. Tai nebuvo \xc5\xa1e\xc5\xa1i\xc5\xb3 milijon\xc5\xb3 auk\xc5\xb3 \xc5\xbemog\xc5\xbeudyst\xc4\x97, tai buvo \xc5\xa1a\xc5\xa1i\xc5\xb3 milijon\xc5\xb3 asmenybi\xc5\xb3 \xc5\xbemog\xc5\xbeudyst\xc4\x97._NEWLINE_2005 met\xc5\xb3 kovo 15 dien\xc4\x85 buvo atidarytas naujas muziejus dalyvaujant 40 \xc5\xa1ali\xc5\xb3 lyderi\xc5\xb3 delegacijoms ir buvusiam JT generaliniui sekretoriuj Kofiui Ananui. Tuometinis Izraelio prezidentas Moshe Katzav teig\xc4\x97, kad Jad Va\xc5\xa1em tarnauja \xe2\x80\x9c kaip kelrodis visai \xc5\xbemonijai, kuris persp\xc4\x97ja koks menkas atstumas tarp neapykantos ir nu\xc5\xbeudymo, tarp rasizmo ir genocido ".\n_START_SECTION_\nArchitekt\xc5\xabra\n_START_PARAGRAPH_\nMoshe Safdie suprojektuotas muziejus yra suformuotas kaip trikampis betonas \xe2\x80\x93prizm\xc4\x97, kuris ap\xc5\xa1viestas 200 metr\xc5\xb3 ilgio stoglangiais. Lankytojai \xc5\xa1iuo keliu lanko po\xc5\xbeemines galerijas, kurios i\xc5\xa1si\xc5\xa1akoja nuo pagrindin\xc4\x97s sal\xc4\x97s. Lankytojai yra nukreipiami \xc4\xaf galerijas pasitelkiant specialius per\xc4\x97jimus.\n_START_SECTION_\nVard\xc5\xb3 sal\xc4\x97\n_START_PARAGRAPH_\nVard\xc5\xb3 sal\xc4\x97 yra memorialas skirtas 6 milijonams \xc5\xbeyd\xc5\xb3 \xc5\xbeuvusi\xc5\xb3 holokausto metu atminimui. Pagrindin\xc4\x97 sal\xc4\x97 yra suformuota i\xc5\xa1 dviej\xc5\xb3 k\xc5\xabgi\xc5\xb3: vieno 10 metr\xc5\xb3 auk\xc5\xa1\xc4\x8dio kaban\xc4\x8diu ir kitu i\xc5\xa1kastu \xc5\xbeem\xc4\x97je ir pripildytu vandeniu. Vir\xc5\xa1utiniame k\xc5\xabgyje yra \xc4\xafam\xc5\xbeinta 600 holokausto auk\xc5\xb3 fotografij\xc5\xb3 ir auk\xc5\xb3 liudijim\xc5\xb3 fragment\xc5\xb3, kurie atsispindi antro k\xc5\xabgio ap\xc4\x8dioje esan\xc4\x8diame vandenyje, atminant aukas, kuri\xc5\xb3 vardai i\xc5\xa1liko iki \xc5\xa1iol ne\xc5\xbeinomi. Aplink platform\xc4\x85 yra apskritimo formos saugykla, talpinanti apie 2.2 milijon\xc5\xb3 liudijim\xc5\xb3 surinkt\xc5\xb3 iki \xc5\xa1iol, paliekant neu\xc5\xbepildytos vietos tiems, kurie dar bus pateikti ateityje. Iki 1950 met\xc5\xb3 Jad Va\xc5\xa1em surinko apie 110,000 audio, video ir ra\xc5\xa1ytini\xc5\xb3 liudijim\xc5\xb3 i\xc5\xa1 holokaust\xc4\x85 i\xc5\xa1gyvenusi\xc5\xb3 auk\xc5\xb3. Dauguma holokaust\xc4\x85 i\xc5\xa1gyvenusi\xc5\xb3 \xc5\xbeyd\xc5\xb3 yra pagyvenusio am\xc5\xbeiaus tod\xc4\x97l programa \xc4\xaf tai atsi\xc5\xbevelgia ir lanko aukas namie tam, kad \xc4\xafra\xc5\xa1yt\xc5\xb3 interviu. Muziejuje taip pat yra paie\xc5\xa1k\xc5\xb3 sal\xc4\x97, kurioje yra kompiuterizuota paie\xc5\xa1k\xc5\xb3 baz\xc4\x97, kuria gali naudotis lankytojai tam, kad atlikt\xc5\xb3 tiesiogines holokausto auk\xc5\xb3 vard\xc5\xb3 paie\xc5\xa1kas.\n_START_SECTION_\nPasaulio Taut\xc5\xb3 Teisuoliai\n_START_PARAGRAPH_\nViena i\xc5\xa1 Jad Va\xc5\xa1em u\xc5\xbeduo\xc4\x8di\xc5\xb3 yra apdovanoti ne \xc5\xbeyd\xc5\xb3 kilm\xc4\x97s asmenis, kurie rizikavo savo gyvyb\xc4\x97mis, laisve ar pozicijomis, tam kad i\xc5\xa1gelb\xc4\x97t\xc5\xb3 \xc5\xbeydus holokausto metu. Tam buvo \xc4\xafsteigta speciali nepriklausoma komisija vadovaujama auk\xc5\xa1\xc4\x8diausio teismo teis\xc4\x97jo, baigusio savo kadencij\xc4\x85 Auk\xc5\xa1\xc4\x8diausiame teisme. Komisija yra sudaryta i\xc5\xa1 \xc4\xafvairi\xc5\xb3 \xc5\xbemoni\xc5\xb3: istorik\xc5\xb3, visuomen\xc4\x97s veik\xc4\x97j\xc5\xb3, teisinink\xc5\xb3, holokaust\xc4\x85 i\xc5\xa1gyvenusi\xc5\xb3 auk\xc5\xb3. Jie egzaminuoja ir tikrina kiekvien\xc4\x85 atvej\xc4\xaf ar jis atitinka tikslius kriterijus, reikalavimus ir taisykles. Pasaulio Taut\xc5\xb3 Teisuoliams yra \xc4\xafteikiamas garb\xc4\x97s sertifikatas ir medalis, o j\xc5\xb3 vardai yra \xc4\xafam\xc5\xbeinami Pasaulio Taut\xc5\xb3 Teisuoli\xc5\xb3 sode, Atminimo kalne, Jad Va\xc5\xa1em, kur kiekvienam i\xc5\xa1 j\xc5\xb3 yra pasodinamas medelis. Tai tebesit\xc4\x99siantis projektas, kuris t\xc4\x99sis kol bus pateikiami pra\xc5\xa1ymai pagr\xc4\xafsti liudijimais ir dokumentais. 2011metais 555 asmenys buvo pripa\xc5\xbeinti Pasaulio Taut\xc5\xb3 Teisuoliais, o 2011metais daugiau nei 24,300.\n_START_SECTION_\nMeno galerija\n_START_PARAGRAPH_\nJad Va\xc5\xa1em pristato did\xc5\xbeiausi\xc4\x85 pasaulyje meno kolekcij\xc4\x85, kuri\xc4\x85 suk\xc5\xabr\xc4\x97 \xc5\xbeydai ir kitos naci\xc5\xb3 okupacijos aukos 1933\xe2\x80\x931945 metais. Vyriausioji Jad Va\xc5\xa1em meno kurator\xc4\x97 Yehudit Shendar pri\xc5\xbei\xc5\xabri 10,000 k\xc5\xabrini\xc5\xb3 kolekcij\xc4\x85, kuri\xc4\x85 kasmet papildo 300 nauj\xc5\xb3 eksponat\xc5\xb3, daugum\xc4\x85 i\xc5\xa1 j\xc5\xb3 aukoja holokaust\xc4\x85 i\xc5\xa1gyvenusi\xc5\xb3 auk\xc5\xb3 \xc5\xa1eimos arba jie yra atrasti senose pal\xc4\x97p\xc4\x97se. Tarp eksponat\xc5\xb3 yra Alexander Bogen, Alice Lok Cahana, Samuelio Bako ir Felix Nussbaum darbai.'